Rekordforsøk på snøskuter politianmeldt
En video som viser det halsbrekkende forsøket der Eskil Rønningsbakken balanserer på skuteren, går nå verden over på internett. NRK melder nå at både arrangør og aktør er anmeldt av politiet. Rønningsbakken hadde hjelm på seg under forsøket, men han satt ikke på lovlig på skuteren, og farten var 50 kilometer i timen høyere enn det som er tillatt. Jourhavende politijurist ved Alta lensmannskontor, Gøril Lund, sier at politiet behandler saken som alle andre anmeldelser. - Slike lovbrudd gir uheldige signaleffekter. Det er farlig og bør ikke være underholdning, sier hun. Arrangøren, Nordnett, tar selvkritikk. - Vi ser i etterkant at farten var for høy og at dette var lite gjennomtenkt. Den høye hastigheten er nok vanskelig å bortforklare, sier markedssjef i Nordnett, John-Harald Furu.
Balansekunstneren ville sette verdensrekord ved å stå på hendene på en snøskuter som kjørte i 115 kilometer i timen. Nå blir han politianmeldt.